Zašto terorizam

U svjetlu barbarističkih i terorističkih napada u New Yorku i Washingtonu 11 – tog septembra – i mnogih drugih terorističkih napada današnjice, ne samo u Americi već i širom svijeta – ne možemo a da se ne zapitamo o vezi ovih događaja sa sve većim raspadom kršćanskih vjerovanja u SAD – u, i Hrišćansko – Judejskog morala na kojoj je većina zapadnog društva izgrađena.

Razmotrite protjerivanje molitve i Biblije u američkim školama, legalizaciju abortusa, prihvatanje i popularizaciju seksualnih navika koje Riječ Božija naziva odvratnima, zabranu ljepljenja Deset Božijih zapovijedi na javnim mjestima – osnovnih zakona koji osiguravaju temelj na kojem se gradi bilo koje postojano društvo –  i mnoge od ovih istih ili sličnih pojava koje se također praktikuju u Australiji, Novom Zelandu, i drugim društvima zapada. Ne zaboravimo ni druga nedavna društva koja su također ignorisala Boga – kao što su ona u vrijeme Hitlera i Staljina.

U vremenima kao što su ova, iznova se podsjećam inteligentnog govora Aleksandra Solženjicina, ruskog dobitnika Nobelove nagrade za književnost 1970 – te godine. Istog dana kada mu je princ Philip uručio nagradu za religijski napredak Templeton Foundation u Bakingemskoj palači, Solženjicin se obratio vodećim britanskim političarima i religioznim vođama, uključujući i nadbiskupa od Canterburyja:

«Prije pola stoljeća,» izjavio je Solženjicin, «kada sam još bio dijete, sjećam se kako sam čuo kada su stariji ljudi nudili slijedeće objašnjenje za velike nesreće koje su bile pogodile Rusiju: 'Ljudi su zaboravili Boga, zato se sve to i desilo.'»

«Kad bih bio pozvan da objasnim osnovne karakteristike cijelog 20 stoljeća,» nastavio je Solženjicin, « najpreciznije bi bilo ponoviti: 'Ljudi su zaboravili Boga.'»

Jesmo li mi, kao narod, zaboravili Boga u našim djelima – ako ne u našim riječima? Kao što je Bog davno rekao, «Blagoslovljen je narod čiji je Bog Gospodin»...

«Kad bih bio pozvan da objasnim osnovne karakteristike cijelog  20 – tog stoljeća,» nastavio je Solženjicin, « najpreciznije bi bilo ponoviti: 'Ljudi su zaboravili Boga.'»
«Gospodin motri s nebesa i gleda sve sinove čovječje. Iz svog prebivališta motri sve stanovnike zemaljske: on je svima srca stvorio i pazi na sva djela njihova. Ne spasava kralja vojska mnogobrojna, ne spasava velika sila junaka. Isprazno se od konja nadati spasenju, jačina njegova ne izbavlja. Oko je Jahvino nad onima koji ga se boje, nad onima koji se uzdaju u milost njegovu: da im od smrti život spasi, da ih hrani u danima gladi. Naša se duša Jahvi nada, on je pomoć i zaštita naša. Srce nam se u njemu raduje, u njegovo sveto ime mi se uzdamo. Neka dobrota tvoja,o Jahve, bude nad nama kao što se mi u tebe uzdamo!»1
U isto vrijeme i vi i ja se pitamo, «Šta da uradim?» Ja sam samo jedna osoba. Kako da učinim nešto? Ali postoji mnogo stvari koje možemo uraditi. Možemo se iskreno moliti za Božiju pomoć. Potrudimo se da živimo živote koji su u skladu sa Božijom voljom. Možemo dati podršku organizacijama kao što su Crveni križ, Armija spasa, i drugim koje pomažu žrtvama globalnih katastrofa.

Također, razmišljajte o nedavnim nevjerovatnim događajima i kako su na njih uticala djela jedne osobe.

Na primjer, «19 – tog avgusta 2001 godine, je bila deseta obljetnica od konačnog pada internacionalnog komunizma u Sovjetskom savezu. Neki od vas se možda sjećaju toga. Grupa ruskih generala je bila određena da spriječi plimu demokracije u tom propadajućem carstvu. Stavili su Mihaila Gorbačova u kućni pritvor izvan Moskve. U međuvremenu je tenk bučno ušao na Crveni trg sa isključivim ciljem da uhvati drugog zapovjednika, Borisa Jeljcina. Ali, Jeljcin je uradio nešto dosta neobično. Umjesto da pristane  na svoje hapšenje, on je skočio na tenk i pružio dobrodošlicu zapovjedniku tenka - na stranu demokracije.

«Kasnije je zapovjednik tenka podnio raport, i sa njegove tačke gledišta, on nije imao namjeru da se pridruži snagama demokracije, ali je Jeljcin bio tako ubjedljiv da se ovaj nije mogao oduprijeti. I sa tim malim događajem, komunizam je izgubio svoj konačni plan povratka moći.

«Nedugo nakon tog poznatog incidenta, jedan reporter je intervjuisao Borisa Jeljcina. On ga je pitao šta mu je dalo snage za zauzme taj stav. Jeljcin je mnogo naučio čitajući priču o Lechu Walesu, električaru iz Gdanjska koji je predvodio snage Solidarnosti i koji je pomogao da, prije nekoliko godina, demokracija uđe u Poljsku.

«Neko je jednom pitao Walesa šta je to prouzrokovalo to da on zauzme stav koji je srušio komunizam u njegovoj zemlji. Walesa je rekao da je u svojim postupcima žrtvovanja i hrabrosti bio inspirisan čitanjem o iskustvima dr. Martina Luthera Kinga, Jr. te učesnicima Marša za civilna prava u SAD – u.    

Da li smo i mi, kao narod, zaboravili Boga u svojim postupcima – ako ne u svojim Riječima? Kao što je Bog davno rekao, «Blagoslovljen je narod čiji je Bog Gospodin»

«Kada je dr. King bio upitan koji je to bio osnovni događaj koji je njega, kao vođu svog naroda stimulisao u njegovim postupcima, on je naveo uticaj Rose Parks, afričko – američke dame iz Montgomeryja u Alabami, koja je odbila da sjedne na kraj autobusa kada su joj to rekli – jer je bila crnkinja. Evo sada pitanja dana: 'Da li je moguće da je pad komunizma počeo sa jednom afričko – američkom ženom koja je odbila da sjedne u zadnji dio autobusa?»2
Molitva koja se preporučuje: «Milostivi Bože, naš nebeski Oče, naša nacija i čitav slobodni svijet su u velikoj zbrci. Svjedoci smo nehumanog terorizma, ubijanja stotina, ako ne i hiljada ljudi, nevinih žrtava, nasilnih napada na istinske slobode koji omogućuju muškarcima, ženama i djeci da žive u sigurnosti i ljubavi. Posebno se molimo za one koji su izgubili svoje voljene i koji, zbog gubitka,  pate u velikoj tuzi. Molimo se za sve svjetske vođe slobodnih zemalja, da im u ovo vrijeme daš mudrost i razboritost, i da ih ohrabriš da učine ono što je ispravno...da zločinci i teroristi i svi koji su povezani sa njima budu uhvaćeni i brzo izvedeni pred lice pravde. Molimo se, također,  i za ove ljude, baš kao što mrzimo njihova podla djela, jer si ti umro da i njih spasiš. I iznad svega, iskreno se molimo da pošalješ Riječ i da se muškarci i žene iz cijelog svijeta okrenu ka tebi kao našoj jedinoj nadi za spas čovječanstva. O Bože, dozvoli da svi shvate da je blagoslovljen narod čiji je Bog Gospodin, i da ćemo bez Boga svi napokon isčeznuti. Oprosti nam za naše pojedine  grijehe kao i grijehe cijele nacije, pošalji nam veliki preporod i neka on poče sa mnom. Zahvalno u Isusovo ime. Amen.»

1. Psalmi 33:13 – 22 ). 2. Od King Duncana i www.sermons.com
